म्हापशेंः तार न्हंयेंत गणपती विसर्जन सुवाते कडले आडमेळे पयस केल्ल्यात तशेंच पालिका वाठारांत हेर कडेन विसर्जनाची वेवस्था आशिल्ल्यान बोडगिणी हांकां अदूं विसर्जना खातीर कृत्रीम तळी तयार करचे नात. नगराध्यक्ष शुभांगी वायंगणकार हिणे ही म्हायती दिली.
 वायंगणकाराचे येजमानके खाला चवथीची तयारी करपा खातीर पालिका मंडळाचे जाल्ले जोड बसकेंत हो निर्णय घेतला. कोरोना नियंत्रणा खाला आशिल्ल्यान अदूं तारी कडेन तशेंच हेर कडेन गणपती विसर्जन जातलें अशें वायंगणकार हिणे सांगलें. तारी कडेन दिव्यांची वेवस्था करची. वॉर्डांनी दिवे पेटतले हाचे कडेन लक्ष दिवपाची सूचोवणी नगराध्यक्षान ज्युनियर वीज अभियंता वैशाली तळेकार हिका केल्या. विसर्जन सुवातेर फोगोट्यो पेटोवपा वयल्यान वाद जाता ताका लागून एक सुवात निश्चीत कररपाचें थारलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 